cyanic-selkie/wikianc huggingface dataset:
ఆయిల్ అండ్ నాచురల్ గ్యాస్ కార్పొరేషన్
భారత ప్రభుత్వం నిర్వహించిన ఒక సర్వేలో 2019-20 ఆర్థిక సంవత్సరానికి ఓఎన్‌జీసీ భారతదేశంలో అతిపెద్ద లాభదాయక ప్రభత్వరంగ సంస్థ (పిఎస్‌యు) గా నిలిచింది. ఇది భారతదేశంలోని 26 అవక్షేప బేసిన్లలో హైడ్రోకార్బన్‌ల కోసం అన్వేషించడం, వాటిని వెలికితీసేపనిని నిరంతరం కొనసాగిస్తుంది.దేశంలో 11,000 కి.మీ. పైపులైన్లను నిర్వహిస్తుంది.ఓఎన్‌జీసీ అంతర్జాతీయ అనుబంధ సంస్థ 'ఒఎన్‌జిసి విదేష్' ప్రస్తుతం 17 దేశాలలో ప్రాజెక్టులను కలిగి ఉంది. ప్రస్తుతం భారతదేశంలో వాణిజ్యపరంగా ఉత్పత్తి చేస్తున్న ఏడు కంపెనీలలో ఆరింటిని గత 50 సవత్సరాలలోనే ఓఎన్‌జీసీ కనుగొంది.భారతీయ బేసిన్‌లలో 7.15 బిలియన్ టన్నుల ఇన్-ప్లేస్ ఆయిల్ & గ్యాస్ వాల్యూమ్ హైడ్రోకార్బన్‌లను ఉత్పత్తి చేసింది.
చరిత్ర
1947 లో భారతదేశం స్వాతంత్ర్యం పొందటానికి ముందు, కనిష్ఠ అన్వేషణ ఇన్‌పుట్‌తో ఈశాన్యంలోని అస్సాం ఆయిల్ కంపెనీ, అవిభక్త భారతదేశం వాయవ్య భాగంలో అటాక్ ఆయిల్ కంపెనీ మాత్రమే చమురు ఉత్పత్తి చేసే సంస్థలు.భారతీయ అవక్షేప బేసిన్లలో ప్రధాన భాగం చమురు, వాయువు వనరుల అభివృద్ధికి అనర్హమైనదిగా భావించబడింది.
1955 వరకు ప్రధానంగా భారతదేశంలోని హైడ్రోకార్బన్ వనరులను ప్రవేట్ చమురు కంపెనీలు అన్వేషించాయి. అస్సాం ఆయిల్ కంపెనీ డిగ్బోయి, అస్సాం (1889లో కనుగొనబడింది), ఆయిల్ ఇండియా లిమిటెడ్ (భారత ప్రభుత్వం, బర్మా ఆయిల్ కంపెనీ (50% జాయింట్ వెంచర్) అస్సాంలోని నహార్ కాటియా, మోరన్ లలో రెండు కొత్తగా కనుగొన్న పెద్ద బేషిన్లలో అభివృద్ధి పాలుపంచుకున్నాయి.పశ్చిమ బెంగాల్‌లో, ఇండో- స్టాన్వాక్ పెట్రోలియం ప్రాజెక్ట్ (భారత ప్రభుత్వం, యుఎస్ఎ స్టాండర్డ్ వాక్యూమ్ ఆయిల్ కంపెనీ మధ్య జాయింట్ వెంచర్) అన్వేషణ పనులను సాగించింది.భారతదేశంలోని ఇతర ప్రాంతాలలో ఆఫ్‌షోర్ ప్రక్కనే ఉన్న విస్తారమైన అవక్షేప మార్గం ఎక్కువగా కనిపెట్టబడలేదు.
వెలుపలి లంకెలు
వర్గం:ప్రభుత్వ సంస్థలు వర్గం:సహజ వనరులు
94వ అకాడమీ పురస్కారాలు
ఆస్కార్‌ 2022 (94వ అకాడమీ పురస్కారాలు) ప్రపంచ చలనచిత్ర రంగంలో ప్రతిష్ఠాత్మకమైన అకాడమీ అవార్డుల (ఆస్కార్‌) ప్రదానోత్సవం లాస్‌ ఏంజెల్స్‌ లోని డాల్బీ థియేటర్‌లో 2022 మార్చి 28 (భారత కాలమానం) న జరుగుతున్నాయి. పూర్తి వివరాలకు https://abc.com/shows/oscars చూడవచ్చు. ఉత్తమ చిత్రంగా కోడా (CODA) ఎన్నిక కాగా డ్యూన్ (Dune) చిత్రానికి ఎక్కువ పురస్కారాలు దక్కాయి. ఇక ది పవర్ ఆఫ్ ది డాగ్ (The Power of the Dog) చిత్రం ఎక్కువ నామినేషన్లు నమోదు చేసుకుంది.
విజేతలు
ఉత్తమ సినిమా: కోడా
ఉత్తమ నటుడు: విల్ స్మిత్ (కింగ్ రిచార్డ్)
ఉత్తమ సహాయ నటుడు: ట్రాయ్ కాట్సర్ (కోడా)
ఉత్తమ నటి: జెస్సికా చస్టేన్ (ది ఐస్ ఆఫ్ టమ్మీ ఫాయే)
ఉత్తమ సహాయ నటి: అరియానా దిబోస్ (వెస్ట్ సైడ్ స్టోరీ)
ఉత్తమ సినిమాటోగ్రఫీ: గ్రేగ్ ఫ్రేజర్ (డ్యూన్)
ఉత్తమ దర్శకుడు: జానే ఛాంపియన్ (ది పవర్ ఆఫ్ ది డాగ్)
ఉత్తమ షార్ట్ ఫిలిం (లైవ్ యాక్షన్) : ది లాంగ్ గుడ్ బై
ఉత్తమ షార్ట్ ఫిలిం (యానిమేటెడ్) : ది విండ్ షీల్డ్ వైపర్
బెస్ట్ ఒరిజినల్ స్కోర్: డ్యూన్
బెస్ట్ ప్రొడక్షన్ డిజైన్: డ్యూన్
బెస్ట్ ఫిలిం ఎడిటింగ్: డ్యూన్
బెస్ట్ సౌండ్: డ్యూన్
లీనా నాయర్
లీనా నాయర్ (జననం 1969) చానెల్ సిఇఒ అయిన బ్రిటిష్ ఇండియన్ బిజినెస్ ఎగ్జిక్యూటివ్. నాయర్ గతంలో యూనిలీవర్ చీఫ్ హ్యూమన్ రిసోర్స్ ఆఫీసర్ గా, యూనిలీవర్ లీడర్ షిప్ ఎగ్జిక్యూటివ్ సభ్యురాలిగా పనిచేశారు. ఆమె నాయకత్వంలో యూనిలీవర్ 54 దేశాలలో ఎంపిక చేసిన మొదటి ఎఫ్ ఎంసిజి గ్రాడ్యుయేట్ యజమానిగా ఎంపిక చేయబడింది. సంస్థ శ్రామిక శక్తి వైవిధ్యం, సమ్మిళితమైనదిగా ఉండేలా చూడటం కొరకు ఆమె డైవర్సిటీ అండ్ ఇన్ క్లూజన్ ఎజెండాకు నాయకత్వం వహించారు.
విద్య
ఆమె స్వస్థలం మహారాష్ట్ర లోని కొల్హాపూర్. ఆమె దివంగత పారిశ్రామికవేత్త రామ్ మీనన్ కుమార్తె. ఆమె కొల్హాపూర్ లోని హోలీ క్రాస్ కాన్వెంట్ హైస్కూల్ విద్యార్థి. ఆమె ది న్యూ కాలేజ్ కొల్హాపూర్ పూర్వ విద్యార్థి. ఆమె సాంగ్లీ (మహారాష్ట్ర)లోని వాల్ చంద్ కాలేజ్ ఆఫ్ ఇంజినీరింగ్ లో ఎలక్ట్రానిక్స్ ఇంజినీరింగ్ చదివింది.
వ్యక్తిగత జీవితం
నాయర్ కు వివాహమై ఇద్దరు కుమారులు ఉన్నారు. ఆమెకు చదవడం, పరిగెత్తడం, బాలీవుడ్ నృత్యం చేయడం ఇష్టం.
మూలాలు
వర్గం:జీవిస్తున్న ప్రజలు వర్గం:1969 జననాలు వర్గం:మహారాష్ట్ర మహిళలు
రాహుల్ వైద్య
రాహుల్ కృష్ణ వైద్య (జననం 1987 సెప్టెంబరు 23) ఒక భారతీయ గాయకుడు. ఆయన షాదీ నంబర్ 1, జాన్-ఇ-మాన్, క్రేజీ 4 వంటి బాలీవుడ్ చిత్రాలలో ప్లేబ్యాక్ సింగర్‌ గా పనిచేశాడు. ఆయన ఇండియన్ ఐడల్ 1, బిగ్ బాస్ 14, ఫియర్ ఫ్యాక్టర్: ఖత్రోన్ కే ఖిలాడీ 11 అనే రియాలిటీ షోలలో కూడా పాల్గొన్నాడు. టైమ్స్ ఆఫ్ ఇండియా 50 మోస్ట్ డిజైరబుల్ మెన్ ఆఫ్ 2020లో ఆయన 16వ స్థానంలో ఉన్నాడు.
బాల్యం
ముంబైలో పెరిగిన ఆయన హిమాన్షు మనోచా వద్ద సంగీతం అభ్యసించాడు. అప్పుడు వివిధ బాలల ప్రతిభ పోటీలలో ప్రదర్శనలిచ్చడు.
కెరీర్
ఇండియన్ ఐడల్ మొదటి సీజన్ లో రాహుల్ వైద్య మూడవ స్థానంలో నిలిచాడు. ఆయన 2005 ఫిబ్రవరి 18న చివరి రౌండులో ఓడిపోయాడు. అదే సంవత్సరం చివరలో తన తొలి ఆల్బమ్ తేరా ఇంతెజార్ ను విడుదల చేశాడు. సాజిద్-వాజిద్ తన ఆల్బమ్ కు సంగీతం సమకూర్చాడు. తోటి ఇండియన్ ఐడల్ రన్నర్-అప్ ప్రజక్తా శుక్రేతో కలిసి "హలో మేడమ్, ఐ యామ్ యువర్ ఆడమ్", బాలీవుడ్ చిత్రం షాదీ నెం.1 కోసం శ్రేయా ఘోషల్ తో "గాడ్ ప్రామిస్ దిల్ డోలా" అనే యుగళ గీతాన్ని కూడా ఆయన పాడారు. ఏక్ లడ్కీ అంజానీ సీ అనే నాటకం టైటిల్ సాంగ్ ను కూడా ఆయన పాడారు.
2013లో ఆయన రేస్ 2 నుండి "బే ఇంతేహాన్" (అన్ ప్లగ్డ్) పాడాడు. స్వాతంత్ర్య దినోత్స వం సంద ర్భంగా ఆయన 'వందేమాతరం' అనే కొత్త పాటను విడుదల చేశాడు. వినీత్ సింగ్ తో కలిసి ఆజా మహీ వాయ్ అనే డ్యాన్స్ రియాలిటీ షోకు ఆయన సహ-వ్యాఖ్యాతగా వ్యవహరించాడు.
మ్యూజిక్ కా మహా ముకబ్లా అనే సింగింగ్ షో శంకర్ రాక్ స్టార్స్ లో విజయవంతమైన కంటెస్టెంట్ గా రాహుల్ వైద్య నటించాడు. అతని జట్టు ఫైనల్లో షాన్ స్ట్రైకర్స్ ను ఓడించి విజయం సాధించింది. 2020లో రియాలిటీ షో బిగ్ బాస్ 14లో పాల్గొని రెండో స్థానంలో నిలిచాడు. 2021 లో ఆయన స్టంట్-బేస్డ్ రియాలిటీ షో ఫియర్ ఫ్యాక్టర్: ఖత్రోన్ కే ఖిలాడీ 11 లో పాల్గొని ఫైనలిస్ట్ అయ్యాడు.
మూలాలు
వర్గం:బాలీవుడ్ నేపథ్య గాయకులు వర్గం:భారత పాప్ గాయకులు వర్గం:నాగ్‌పూర్ సంగీతకారులు వర్గం:ఇండియన్ ఐడల్ పార్టిసిపెంట్స్ వర్గం:బిగ్ బాస్ (హిందీ టీవీ సిరీస్) పోటీదారులు వర్గం:1987 జననాలు
మహబూబాబాదు రెవెన్యూ డివిజను
మహబూబాబాదు రెవెన్యూ డివిజను, తెలంగాణ రాష్ట్రం, మహబూబాబాదు జిల్లాలోని ఒక పరిపాలనా విభాగం. మహబూబాబాదు జిల్లాలోవున్న రెండు రెవెన్యూ డివిజన్లలో ఇది ఒకటి. ఈ డివిజను పరిపాలనలో 9 మండలాలు ఉన్నాయి. ఈ డివిజను ప్రధాన కార్యాలయం మహబూబాబాద్ పట్టణంలో ఉంది. 2016, అక్టోబరు 11న రాష్ట్రంలోని జిల్లాల పునర్వ్యవస్థీకరణ ఆధారంగా రెవెన్యూ డివిజను పరిధి సవరించబడింది. ఈ రెవిన్యూ డివిజను మహబూబాబాద్ లోకసభ నియోజకవర్గం, మహబూబాబాద్ శాసనసభ నియోజకవర్గాల పరిధిలో భాగంగా ఉంది.
వివరాలు
ఐఏఎస్ క్యాడర్‌లో సబ్ కలెక్టర్ లేదా డిప్యూటి కలెక్టర్ హోదాలో ఉన్న రెవెన్యూ డివిజనల్ అధికారి ఈ రెవెన్యూ విభాగానికి ఆఫీసర్ గా ఉంటాడు. తహశీల్దార్ కేడర్‌లోని అడ్మినిస్ట్రేటివ్ ఆఫీసర్ పరిపాలనలో సహాయం చేస్తాడు. కలెక్టరేట్‌, మండల రెవెన్యూ విభాగాల మధ్య అనుసంధానంగా ఈ డివిజను పరిపాలనా వ్యవహారాలలో పనిచేస్తుంటుంది.
పరిపాలన
మహబూబాబాదు డివిజనులోని మండలాలు:
మూలాలు
వర్గం:మహబూబాబాదు జిల్లా వర్గం:మహబూబాబాదు జిల్లా రెవెన్యూ డివిజన్లు
ఫకృద్దీన్ అలీ అహ్మద్
బయటి లింకులు
వర్గం:భారత రాష్ట్రపతులు వర్గం:1905 జననాలు వర్గం:1977 మరణాలు
వదినమ్మ (ధారావాహిక)
నిర్మాణం
2020 మార్చి చివరలో, భారతదేశంలో కోవిడ్ -19 వ్యాప్తి కారణంగా ఈ సీరియల్ నిర్మాణం, ప్రసారం అన్ని ఇతర భారతీయ టెలివిజన్ ధారావాహికలు, చిత్రాలతో పాటు ఆగిపోయింది. మూడు నెలల తర్వాత 2020 జూన్ నెలలో తిరిగి ప్రారంభమైంది.
విమర్శకులు
"మధ్యతరగతి కుటుంబ భావోద్వేగాలను చూపించడంలో ప్రజలతో ఆదరణ పెరిగింది" అని టైమ్స్ ఆఫ్ ఇండియా పేర్కొంది.
వీక్షకుల సంఖ్య, రేటింగ్‌లు
2019 జూన్ నెలలో మధ్యాహ్నం 3:00 నుండి రాత్రి 7:00వరకు సమయం మారిన తర్వాత ఈ సీరియల్ చూసిన మొదటి ఐదు స్థానాల్లో ఒకటిగా నిలిచింది. 2020, 49వ వారంలో సాయంత్రం 7:00 నుండి మళ్లీ మార్చబడే వరకు టాప్ 3లో నిలిచింది. 2019, డిసెంబరు నాటికి కార్తీకదీపం సీరియల్ తరువాత, 15 టివిఆర్ కంటే ఎక్కువ రేటింగ్‌తో రెండవ స్థానంలో ఉంది.
బయటి లింకులు
వర్గం:తెలుగు ధారావాహికలు
విద్యానగర్
విద్యానగర్ తెలంగాణ రాష్ట్ర రాజధాని హైదరాబాదులోని ఒక ప్రాంతం. ఇక్కడ విద్యానగర్ రైల్వే స్టేషను, దుర్గాబాయి దేశ్‌ముఖ్ ఆసుపత్రి ఉంది. ఇది వ్యాపారప్రాంతంగా పిలువబడుతుంది.
నివాస, వ్యాపార ప్రాంతం
ఉస్మానియా విశ్వవిద్యాలయం సమీపంలో ఉన్న ఈ విద్యానగర్ అనువైన నివాసప్రాంతంగా ఉంటూ, అనేక అపార్టుమెంటులను, ఇళ్ళను కలిగివుంది. ఎక్కువ సంఖ్యలో వ్యాపార సంస్థలు కూడా విద్యానగర్ లో ఉన్నాయి. ఇక్కడ దుర్గాబాయి దేశ్‌ముఖ్ ఆసుపత్రి, ఆంధ్ర మహిళా సభ, మహారాజా ఫంక్షన్ హాల్ తోపాటూ స్పెన్సర్స్, రిలయన్స్, బాటా, టైటాన్, ఎయిర్‌టెల్, వోడాఫోన్, రిలయన్స్ డిజిటల్, ఐడియా షోరూమ్స్ ఉన్నాయి.
విద్యాసంస్థలు
విద్యానగర్ లో ఆంధ్ర మహిళా సభ, వివేకానంద ప్రభుత్వ ఇంటర్మీడియట్ కళాశాల, రాణి రుద్రమదేవి డిగ్రీ కళాశాల, వివేకానంద ప్రభుత్వ డిగ్రీ కళాశాల లు...అరబిందో ఇంటర్నేషనల్ స్కూల్, చైతన్య రెసిడెన్షియల్ స్కూల్, ది మదర్స్ ఇంటిగ్రల్ స్కూల్ వంటి పాఠశాలలతోపాటూ ఇతర కళాశాలలు, పాఠశాలలు, కోచింగ్ సెంటర్లు ఉన్నాయి.
రవాణా
ఇక్కడ విద్యానగర్ రైల్వే స్టేషనుతో పాటు ఎం.ఎం.టి.ఎస్. కూడా ఉంది. అంతేకాకుండా తెలంగాణ రాష్ట్ర రోడ్డు రవాణా సంస్థ ఆధ్వర్యంలో 107 (దిల్‌సుఖ్‌నగర్ నుండి సికింద్రాబాద్), 113 (ఉప్పల్ నుండి మెహదీపట్నం, కూకట్ పల్లి), 3 (కోఠి నుండి తార్నాక, హబ్సిగూడ, నాచారం, మౌలాలి) బస్సులు నడుస్తున్నాయి.
జయదేవుడు
జయదేవుడు సంస్కృత కవి, పండితుడు. ఈయన 12 వ శతాబ్దమునకు చెందినవాడు. అతడు వ్రాసిన రాధాకృష్ణుల ప్రణయకావ్యం, గీత గోవిందం హిందూమత భక్తి ఉద్యమంలో ఒక ప్రముఖ పాత్ర వహిస్తుంది.
జీవితం
జయదేవుడు ఒడిషా రాష్ట్రం, ఖుర్దా జిల్లాలోని ప్రాచి లోయలో ఉన్న కెందుళి (బిందుబిల్వ) గ్రామంలో ఒక ఉత్కళ బ్రాహ్మణ కుటుంబంలో జన్మించాడు. కెందుళి సాసన్ ( ఇప్పుడిలా పిలువబడుతోంది ) గ్రామం, పూరీకి సమీపంలో ఉంటుంది. కెందులి పట్నము, కెందులి దౌళి, కెందులి సాసనము మూడు గ్రామములలో కలసిన ప్రదేసము. ఇవి ప్రాచీనది ఒడ్డున ఉన్నాయి. ఈనది పరమపవిత్రమైననది. కెందులి గ్రామసీమ నుండి రెండుమైళ్ళ దూరంలో ఖుశభద్రానది రెండు పాయలతో ప్రాచీనదిని కలిసేచోటును జనం త్రివేణీసంగమ మని వ్యవహరిస్తారు. కెదులి గ్రామములో వాసుదేవ విగ్రహాలు నారాయణ నామంతో అనేకం కనిపిస్తున్నాయి. అందువల్ల జయదేవుని జన్మగ్రామం ఒరిస్సాలోని ప్రాచీనది ఒడ్డున ఉన్న కెందులి అని చారిత్రకారులు నిర్ణయించారు. ఈ విషయమును జయదేవుడు 7 వ అష్టపదిలో "కిందుబిల్వ సముద్ర సంభవ" అని పేర్కొనెను. జయదేవుడి తల్లిదండ్రులు, భోజదేవుడు, రమాదేవి లు. జయదేవుడు జన్మించినప్పుడు ఒడిషా చోడగంగ దేవ ఏలుబడిలో ఉండేది. జయదేవుడు కుర్మపాటకలో తన సంస్కృత విద్యాభ్యాసం గావించాడు. తరువాత దేవదాసీ అయిన పద్మావతిని వివాహమాడాడు. ఆమె కృష్ణ భక్తురాలు. ఆ కాలంలో ఆ ప్రాంతమంతా వైష్ణవ బ్రాహ్మణుల ప్రాబల్యంలో ఉండేది. జయదేవుడు చిన్నతనం నుండే సంగీత సాహిత్యములలో గొప్ప పాండిత్యమును సంపాదించెను. బీద బ్రాహ్మణుడైన జయదేవుడు ఊరి చివర ఒక గుడిసెలో నివసిస్తూ చాలా వరకూ ధ్యానములో కాలము గడిపినాడని తెలియుచున్నది. ఈయన.1090-1153 మధ్యకాలంలో జీవించినట్లు తెలుస్తుంది.జయదేవుడు సా.శ.1116 నుంచి 1160 వరకూ గౌడదేశాన్ని పాలించిన రాజైన లక్షణసేనుని ఆస్థానంలో ఉండేవాడు.
బెంగాలులోని నవద్వీపమునకు రాజైన లక్షణసేనుని ఆస్థానమున సా.శ. 1116 లో జయదేవుడు ఒక పండితుడిగానున్నట్లు అచట గల ఆధారములను బట్టి తెలియుచున్నది. మహారాజు కోటద్వారము వద్ద గల రాతిపై "గోవర్థనుడు, పారణ, జయదేవుడు" అను మూడు రత్నములు మహారాజు కొలువులో నున్నట్లు చెక్కబడియున్నవి.
వివాహ కథ
జయదేవుని వివాహము పద్మావతితో జరుగుటకు ఒక ముఖ్య కారణము ఉంది. ఆ గ్రామములోనే దేవశర్మ యను మరియొక బ్రాహ్మణుడు ఉండెడివాడు. దేవశర్మ తన మొదటి సంతానమును శ్రీ పురుషోత్తమ స్వాములకు అర్పించునటుల మ్రొక్కుకొనెను. ఆ విధముగా దేవశర్మ భార్య విమలాంబకు ఒక ఆడ శిశువు జన్మించగా ఆ శిశువునకు 'పద్మావతి' అని నామకరణం చేసిరి. యుక్త వయస్సు వచ్చిన పిదప ఆమెను శ్రీ పురుషోత్తమ స్వామికి అర్పించి దేవశర్మ యింటికి వెడలిపోయెను. ఆ రాత్రి దేవస్థానములోని పూజారులకు శ్రీ పురుషోత్తమ స్వామి కలలో కనబడి "ఆ బాలికను జయదేవుని యొద్దకు తీసుకుని వెళ్ళి, అతనికి ఇచ్చి వివాహము చేయమని" చెప్పినాడట. మరునాడు ఉదయము వారు దేవశర్మను, ఆ బాలికను జయదేవుల సమక్షమునకు గొనిపోయి దేవశర్మ యొక్క మ్రొక్కుబడిని గూర్చి, స్వప్నమున శ్రీ స్వామి చెప్పిన విషయములన్నియు విశదీకరించిరి. కాని జయదేవుడు దేవశర్మతో " ఈ కూటికి గతిలేని బీద బ్రాహ్మణుని అల్లునిగా ఏల ఎంచుకున్నావయ్యా" అని తన దారిద్ర్యమును గూర్చి చెప్పి నిరాకరించెను. కాని దేవశర్మ పద్మావతిని అచటనే విడచి వెళ్ళిపోయెను. కొంతకాలము తరువాత పద్మావతి తన పట్ల చూపుతున్న శ్రద్ధకు, సేవలకు ముగ్ధుడై ఆమెను శాస్త్రోక్తముగా వివాహమాడెను. జయదేవుడు శ్రీ పురుషోత్తమ స్వామి అంశయేనని అంటారు. తరువాత వీరిద్దరూ అన్యోన్యానురాగములతో దాంపత్య జీవితమును గడుపుచూ, కృష్ణుని మహిమలను గానము చేయుచూ జీవితమును గడిపిరి.పద్మావతీదేవి పాతివ్రత్యమును పరీక్షింప నొకమారు సాత్యకిరాజు స్వామి ఇంటలేని సమయమునందు విచ్చేసి "మీభర్త దుర్జనులచే హతమైనాడని" ఒక యళీకవార్త వినిపింప నామె ఆత్మహత్య చేసుకొనగా జయదేవస్వామి తిరిగివచ్చి కృష్ణస్ంకీర్తన మొనర్పగా ఆమె "సుప్తిబోధిత" వలె మేల్కొని నట్లు మరియొక జనశ్రుతి వినవచ్చుచున్నది.
జయదేవుడు ఉపాస్యదేవత అయిన నారాయణమూర్తి కైంకర్యంకోసం ధనార్జన చేయటానికి బృందావనం, జయపురం మొదలయిన ప్రదేశాలకు వెళ్ళి తిరిగి వస్తుండగా దారిలో చోరులు అయిన ధనాన్ని అపహరించి కాళ్ళూ చేతులు విరుగగొట్టి పోయినారట! ఒక ప్రభువు వేటకు వచ్చి ఆయన దుర్దశను చూచి రాజధానికి తీసుకొనిపోయి చికిత్సచేయించి స్వాస్థ్యం చేకూర్చిన తరువాత పద్మావతితో ఆకవి అక్కడనే కాపురం చేస్తూ ఉన్నాడు. యతివేషాలు వేసుకొని వెనుకటి చోరులు ఆరాజధానికి వచ్చినా తెలుసుకొనికూడా వారికి జయదేవుడు శిక్షచెప్పించలేదట!
సాహిత్యం
జయదేవుడు దశావతారాల గురించి వ్రాసిన కావ్యం, దశకృతికృతే, కృష్ణుడు మూడు ముఖాలతో వేణువు వాయిస్తున్నట్టు వర్ణించే కావ్యం, త్రిభంగి అతని వల్లే ప్రాశస్త్యము నొందింది. జయదేవుని రెండు అష్టపదులు సిక్కుల మతగ్రంథమైన గురు గ్రంథ్ సాహిబ్లో కనబడతాయి. దీనిని బట్టి, జయదేవుని రచనలు గురునానక్ మీద, అతడు పూరీని సందర్శించినప్పుడు, ఎంత ప్రభావం చూపాయో అర్థమౌతుంది.
గీత గోవిందం
గీత గోవిందం జయదేవుని గొప్ప కావ్యం. రాధాకృష్ణుల ప్రేమ తత్వమును గూర్చి అష్టపదులుగా రచించిన మహానుభావుడు. అది 12 అధ్యాయాలు, ఒక్కొక్క అధ్యాయం 24 ప్రబంధాలుగా విభజింపబడింది. ఒక్కొక్క ప్రబంధంలో ఎనిమిది ద్విపదలు ఉంటాయి. వీటినే అష్టపదులు అంటారు. ఈ గ్రంథము 24 అష్టపదులు, 80 కి పైగా శ్లోకములు కలిగి, 12 సర్గలతో వ్రాయబడెను. గోవిందుని గూర్చి రచింపబడిన గేయ ప్రబంధమగుటచే దీనికి "గీతగోవిందం" అని పేరిడిరి. ఈ అష్టపదులు నాయకా, నాయకీ, నటులచే పాడబడినట్లు రచింపబడెను. దీనిలో 19 వ అష్టపది "దర్శనాష్టపది" అనియు " సంజీవనీ అష్టపది" అనియు చెప్పబడింది. ఇది రాధాకృష్ణుల ప్రణయతత్వమే పరమార్థంగా భావించే, నింబార్కుడి వైష్ణవ సంప్రదాయాన్ని అనుసరించి యున్నకావ్యం.నవవిధ భక్తి మార్గాలలో - 1. పిత్రాపుత్ర 2. రక్ష్య రక్షక 3. ఆధారధేయ 4. శరీరాత్మ 5. జ్ఞాతజ్ఞయ 6. భోక్తృభోగ్య 7.స్వస్వామి 8.భార్యాభర్తృ 9.శెషశేషి అను భార్యాభర్తృ భక్తిమార్గం గీతగోవిందంలో జయదేవుడు నిరుపించాడు. ఇందులో సర్గనామములు సాభిప్రాయములు-సామోద దామోదరము, క్లేశ కేశవము, ముగ్ధ మధుసూదనము ఇత్యాదులు పలు సర్గలు. రసము శృంగారము, ఏకాదశ ద్వాదశ సర్గలలోని శృంగారము, సంభోగము.నాయకుడు గోవిందుడు. నాయిక రాధ.జయదేవ కవి రాధ ఇంద్రాణి అయినట్లు జయదేవ స్వామి చరిత్రలో ఇలా ఉంది. 'తొల్లి ఒకప్పుడు స్వర్గరాజ్య రమమైన ఇంద్రాణి వైకుంఠధాముని దర్శించటానికి వెళ్ళి ఆతని నవమన్మధ మన్మధాకృతిని దర్శించి నంత మాత్రాన మోహబాణ పాతాలకు పాలై స్వామిని చూచి "ఓ దీనమూర్తి హరా! నన్ను నీ ఉత్సంగానికి ఆశ్రితురాలిగా చేయవే" అని ప్రార్థించింది. భగవంతుడు ఆమెను చూచి "నేను సాధుసంత్రాణ శీలుడనై కృష్ణాఖ్యతో భూమిమీద అవతరిస్తాను. నీవు రాధగా జన్మించి నీ మనోధసిద్ధి పొందుదువుగాక." అని అనుగ్రహించాడు.
సర్ విలియమ్ జోన్స్ 1792 లో, తొలిసారిగా గీత గోవిందాన్నీఆంగ్లంలోకి అనువదించాడు. తరువాత ఇది ఎన్నో ప్రపంచ భాషలలోకి తర్జుమా చేయబడింది. గీత గోవిందం సంస్కృత కావ్యాలలోకెల్లా ఉత్కృష్టమైన కావ్యంగా పరిగణింపబడుతోంది.
గీత గోవింద సారాంశం
జయదేవుడు శ్రీ కృష్ణుని పరబ్రహ్మ స్వరూపముగా పూజించెను. ఈ గీత గోవిందమును శృంగార రసముతో, మధుర భక్తితో, నాయకా, నాయకీ భావముతో స్తుతించెను. ఇందు రాధ నాయకి-జీవాత్మ, కృష్ణుడు నాయకుడు-పరమాత్మ, సఖి - ఈ సఖి జీవాత్మను ముక్తి పథములో నడిపించి పరమాత్మలో లీనము చేయుటకు తోడ్పడును. ఇదియే గీత గోవిందములోని సారాంశము.
దర్శన అష్టపది
జయదేవుడు గీత గోవిందమును మిక్కిలి ఉత్సాహముతో, దీక్షతో, భక్తితో వ్రాయుచుండెను. 10 వ సర్గలో గల 19 వ అష్టపదిలో 7 వ చరణమును రచించుచున్న సమయములో తన భావనాకల్పన అతి విచిత్రముగా నుండెనట. కృష్ణుడు రాధతో...
"రాధా! ప్రేమ అను విషము నా తలకెక్కి యున్నది. అందువలన నీ కోమలమైన పాద పద్మములను నా శిరస్సు పై నిడుము. అపుడు ఆ విషమంతయు దిగును." అను అర్థము వచ్చునటుల వ్రాసినాడట. కాని వెంటనే "ఏమీ! రాధ తన పాదమును కృష్ణ పరమాత్మ తలపై నుంచుటయా? ఇది మహాఘోరమైన పని. ఇట్లు వ్రాయుట మహాపచారము" అని తలచి ఆ పంక్తులను కొట్టివేసి, జయదేవుడు లేచి, అభ్యంగన స్నానమునకు నూనె ఒంటికి, తలకు రాసుకొని నదికి వెళ్ళినాడట.
కొంత సేపటికి ఆ స్వామి జయదేవుని రూపమున తిరిగి వచ్చి ఆ వ్రాతప్రతిని తెమ్మని పద్మావతిని ఆడిగి, ఆ కొట్టివేసిన పంక్తులనే మరల వ్రాసి వెళ్ళిపోయెనట. స్నానము చేసి వచ్చిన జయదేవ కవికి తాను కొట్టివేసిన పంక్తులు మరల వ్రాసి యుండుట చూసి, ఆశ్చర్యపడి ఎవరు వ్రాసినారని పద్మావతిని అడిగెనట. ఆమె "స్వామీ! మీరే కదా మరల వచ్చి వ్రాసి పోయితిరి. నూనె బొట్లు కూడా ఆ ప్రతిమీద నున్నవే" అని చెప్పగా సాక్షాత్తూ శ్రీ కృష్ణ పరమాత్మయే వచ్చినాడని తెలుసుకొని, పద్మావతి పుణ్యమును వేనోళ్ళ కొనియాడుచూ శ్రీ కృష్ణుడు తన భార్య పద్మావతికి దర్శనమిచ్చినందున ఆ అష్టపదికి "దర్శనాష్టపది" అని నామకరణం చేసెను. ఈ అష్టపది యొక్క ఎనిమిదవ చరణమున. అని తనపేరుకు ముందుగా ఆమె పేరు పెట్టెనట.
సంజీవని అష్టపది
జయదేవ కవి, భార్యయగు పద్మావతితో శ్రీ లక్షనసేన మహారాజుచే గొప్పగా గౌరవింపబడుచుండెను. అది సహించలేని రాజుగారి భార్య రాణి తగిన సదవకాశము నకై వేచియుండెను. ఒకనాడు రాజు పరివారముతో కూడి జయదేవకవితో కలసి వేటకై వెళ్ళినాడట. రాణిగారు పద్మావతికి జయదేవ కవికి వైపరీత్యము జరిగినట్లు అబద్ధపు సమాచారమును తెల్పెనట. అంత పద్మావతి దుఃఖ సముద్రమున మునిగి అసువులు బాసెనట. ఇటువంటి విషాద సంఘటన జరుగునని రాణి ఈషణ్మాత్రమైనా యోచించలేదు. రాణి భయముచే ఒణికి పోసాగెను. కొంత సమయము తరువాత రాజు, జయదేవుడు వేట నుండి తిరిగి వచ్చి, జరిగిన సంఘటన చూచి, ఏమిచేయవలెనో తెలియక దిగులుపడిరి. అపుడు జయదేవుడు "తన మరణవార్త విన్నందువల్ల చనిపోయినది కాని ఇప్పుడు తాను బ్రతికే ఉన్నాను కదా" అని చెప్పి 19 వ అష్టపది అయిన "పదసీయతి" పాడి ముఖముపై నీళ్లు చల్లగా, ఆమె నిద్ర నుండి మేల్కొనినట్లు లేచి కూర్చుండినదట. ఈ అష్టపదిలో శ్రీకృష్ణ పరమాత్ముడు తన స్వహస్తములతో వ్రాసిన పంక్తులు ఉన్నాయి. కనుక ఆమె మరల పునరుజ్జీవము పొందినది. అందువల్ల ఈ అష్టపదికి "సంజీవని అష్టపది" అని పేరు కలిగినది.
జయదేవుడు స్వయముగా దేవాలయములలో అష్టపదులను పాడుతున్నప్పుడు పద్మావతి వాటికి నాట్యము చేసేదట. 21 వ అష్టపదిలో పద్మావతితో నున్నట్లు వ్రాయబడింది. ఉదా:
మొదటి శ్లోకములోనే "పద్మావతీ చరణ చారణ చక్రవర్తి" అని జయదేవ కవి వ్రాసినాడు
జయదేవపురం
ఒడిషా రాజైన పురుషోత్తదేవునకు జయదేవునిపై ఎడతెగని ఈర్ష్య. అందువలన జయదేవుని "గీత గోవిందము"ను పోలి ఉన్న 'అభినవ గీత గోవిందం" అను గ్రంథమును రచించెను. తన గ్రంథములోని రచనలనే పాడవలెనని ప్రజలను నిర్బంధించెను. కాని ప్రజలు గీతగోవిందము నే పాడుచుండిరి. అందుకు ఇష్టపడక తన గ్రంథము గొప్పదో లేక జయదేవుని "గీతగోవిందం" గొప్పదో పరిశీలించుటకు ఇద్దరి గ్రంథములను శ్రీ జగన్నాధస్వామి యొద్ద పెట్టి తలుపులు మూసివేసిరి. మరునాడు ప్రాతః కాలమున తలుపులు తెరచి చూచుసరికి జయదేవుని గ్రంథము శ్రీ స్వామి చేతిలోనూ, రాజుగారి గ్రంథము గర్భగుడిలో ఒకమూల నుండుటను గమనించి, రాజు ఖిన్నుడై "గీత గోవిందము" శ్రేష్టతను కొనియాడెను. ఈ అష్టపదులు రచింపబడిన స్థలము నాటి నుండి జయదేవపురముగా పిలువబడుచున్నది.
పీయూష లహరి
పీయూష లహరి జయదేవుడు రచించిన ప్రముఖ సంస్కృత గోష్ఠీ రూపకము. దీనికి కథావస్తువు గీత గోవిందంలోని కథా వస్తువైన రాధ ప్రధాన నాయికగా శ్రీకృష్ణుడు రాసలీల నడపడము కథాంశము. అందువలన పీయూష లహరిని గీత గోవిందానికి భూమికగా శ్రీకార్ మహాశయుడు అభిప్రాయపడ్డాడు.ప్రాచీన కాలంలో జగన్నాధస్వామి ఆలయంలో అనేకములైన ఏకాంకనాటికలను ప్రదర్సించేవారు. పీయూషలహరిని కూడా అటువంటి నాటకసమాజంతో కలిసి జయదేవుడు దీనిని ప్రదర్సించినట్లు పీయూషలహరి లోని "గోష్ఠి శ్రీ జయదేవ పండితమణేః సావర్తతే నర్తితుమ్" అన్న వాక్యంవల్ల వ్యక్తమౌతున్నది.
జయదేవుడు గీతగోవిందంలోనూ, పీయూషలహరిలోనూ నిరూపించిన 'రాసలీల' భాగవతం పురాణాన్ని అనుసరించింది కాదు. భాగవత రాసలీల శరత్తులో జరుగుతుంది. జయదేవునికి మూలం బ్రహ్మవైవర్తము.ఈ రాసలీల మూడు దినాలు. భాగవత రాసలీల పంచదశద్రాత్రులు. జయదేవుని తరువాత జన్మించిన అనేక వైష్ణవ కవులు కూడా ఈ బ్రహ్మవైవర్త రాసమే అనువదించారు.జయదేవుని గీతగోవిందం, పీయూషలహరి అర్ధంచేసుకోవటానికి ఒరిస్సా వైష్ణవాన్ని గురించిన విజ్ఞానం కొత అవసరం. కళింగదేశంలో సా.శ. 8 వ శతాబ్దములో ప్రవేశించిన మహాయాన బౌద్ధం క్రమంగా వజ్రయాన, సహజయానాలుగా రూపొందింది. సా.శ.729 నాటి ఒరియారాజు ఇంద్రభూతి, చెల్లెలు లక్షింకర వల్ల సహజయానం ఆదేశంలో ప్రవేశించిందని ప్రతీతి. ఇంద్రభూతి జ్ఞానసిద్ధిలో జగన్నాధుడుని బుద్ధదేవునిగా స్తుతించాడు. సహజయానం ప్రచారం చేసినవారు కౌపదాదులు ఔఢ్రదేశీయులు.వజ్రయానము, సహజయానము వైష్ణవాలు కలిసి ఔఢ్రదేశంలో నూతన వైష్ణవానికి దారితీసి ఉంటవి. దానికి ముఖ్యమైన ప్రవక్తలు- జయదేవుడు, రామాసంద రాయలు. సహజయాన పాంధేయులు జయదేవుణ్ణి ప్రథమ ప్రవక్తగానూ, నవరసికుల్లో ఒకడినిగాను ప్రకటిస్తారు.సా.శ. 15, 16,17వ శతాబ్దాల్లోని ఔఢ్రరచయితలు సరళదాసు, బలరామదాసు, అచ్యుతానందులు, పీతాంబరుడు మొదలైన కవులు సహజయానాన్ని అనేక గీతాల్లో ప్రశంసించారు.
రామానుజుడు, మధ్వాచార్యుడు ఇరువురూ పూరీ జగన్నాధానికి వెళ్ళి వైష్ణవమతాన్ని ప్రచరం చేసారు.తరువాతి వాడైన జయదేవుడు వారిప్రభావంవల్లనూ అనాదునుంచి వస్తూన్న ఇంద్రభూతి చెల్లెలు తెచ్చి పెట్టిన సహజయాన బౌద్ధ ప్రభావం వల్లనూ నూతన రాధాతత్వాన్ని సాధించి ప్రబోధించాడు. దానిని స్వీకరించిన అద్వైతాచార్యుడు, ఈశ్వపూరీ లకు గురువైన మహేంద్రపూరి వంగదేశంలో ప్రవేశపెట్టినాడు.ఆయన శిష్యుడైన ఈశ్వపూరీ చైతన్య మహాప్రభువు శిష్యుడు.చైతన్య ప్రభువు జయదేవుని భక్తిజ్యోతిని అందుకొని వంగవైష్ణవ ప్రపంచాన్ని ఉద్యోతితం చేసాడు. అందువల్ల వంగవైష్ణవానికి ప్రథమ ప్రవక్త జయదేవుడే అని చెప్పుకోవాలి.
గోష్ఠిలో 9 లేక 10 మంది ప్రాకృత పురుషులు, 5 లేక 6 గురు స్త్రీలు ఉంటారు. అంకం ఒకటే. గర్భ విమర్శ సంధులు ఉండవు. ఉదాత్త వచనం ఉండదు. వృత్తి కైశికి, కామ శృంగార ప్రధానం.
పీయూష లహరి పై మొదటగా భారతి పత్రికలో వావిలాల సోమయాజులు ఒక సుదీర్ఘ వ్యాసం రచించాడు. తరువాత తెలుగు అనువాదాన్ని, సంస్కృత మూలంతో సహా తెలుగు విశ్వవిద్యాలయం 1990 సంవత్సరంలో ముద్రించింది.
కైవల్యం
జయదేవుడు 1153, డిసెంబరు 28 న శ్రీముఖనామ సంవత్సర మర్గశిర బహుళ ఏకాదశి దినమున కైవల్యము పొందెను.
మూలాలు
వర్గం:సంస్కృత కవులు వర్గం:భారతీయ కవులు వర్గం:1153 మరణాలు వర్గం:ఈ వారం వ్యాసాలు
కిట్టు విస్సాప్రగడ
బాల్యం
ఇతని బాల్యం అమలాపురంలో సాగింది. తల్లిదండ్రులు వెంకట వినాయక రావు, సుబ్బలక్ష్మి.
సినిమా ప్రస్థానం
2014లో ‘దశమి’ చిత్రంతో ఇతని సినీ ప్రస్థానం‌ ప్రారంభమయింది. ఇప్పటి దాకా 70 సినిమాలలో 150పైగా గీతాలు రాశాడు.
మూలాలు
వర్గం:తెలుగు సినిమా రచయితలు వర్గం:తెలుగు సినిమా పాటల రచయితలు వర్గం:తెలుగు కళాకారులు వర్గం:తూర్పు గోదావరి జిల్లా సినిమా పాటల రచయితలు వర్గం:1989 జననాలు
త్రిమితీయ కంప్యూటర్ రేఖా చిత్రాలు (3డి కంప్యూటర్ గ్రాఫిక్స్)
thumb 3D కంప్యూటర్ గ్రాఫిక్స్, లేదా త్రిమితీయ కంప్యూటర్ గ్రాఫిక్స్ (2D కంప్యూటర్ గ్రాఫిక్స్ కు భిన్నమైనది), రేఖాగణిత డేటా త్రిమితీయ ప్రాతినిధ్యాన్ని ఉపయోగించే గ్రాఫిక్స్ (తరచుగా కార్టేషియన్) వీటిని గణనలు 2D ఇమేజ్ లను రెండరింగ్ చేసే ఉద్దేశ్యాల కొరకు కంప్యూటర్ లో భద్రపరుచబడుతాయి.ఇమేజస్ తరువాత వీక్షించడం కొరకు నిల్వ చేయబడతాయి (బహుశా యానిమేషన్ వలే) లేదా రియల్ టైమ్ లో ప్రదర్శించబడతాయి. 3D ఫిల్మ్ సారూప్య టెక్నిక్ ల ఫలితం ద్విమితీయ రేఖ చిత్రాలు.
తుది రెన్డర్డ్  ప్రదర్శన లో,  3 డి కంప్యూటర్ గ్రాఫిక్స్,  వైర్-ఫ్రేమ్ మోడల్‌  2D కంప్యూటర్ రాస్టర్ గ్రాఫిక్స్ ల్లో,  2 డి కంప్యూటర్ వెక్టర్ గ్రాఫిక్స్ వలె అనేక అల్గోరిథమ్స్  లపై ఆధారపడతాయి. 2D వంటి కంప్యూటర్ గ్రాఫిక్స్ సాఫ్ట్ వేర్ అప్లికేషన్స్ లో లైటింగ్ వంటి ఎఫెక్ట్స్ పొందుటకు 3D టెక్నిక్స్ ని ఉపయోగిస్తారు. అలాగే 3Dలో కొన్ని 2D రెండరింగ్ పద్దతులను కుడా ఉపయోగించవచ్చు.
3 డి కంప్యూటర్  గ్రాఫిక్స్  లోని  ఆబ్జెక్ట్ లను 3 డి మోడల్ స్ అని పిలుస్తారు. రెండర్ చేసిన చిత్రంలా కాకుండా, గ్రాఫికల్ డేటా ఫైలు లోపల ఒక మోడల్ డేటా ఉంటుంది. 3 డి మోడల్ అనేది ఏదైనా త్రిమితీయ ఆబ్జెక్ట్ గణిత నిరూపణ. ఒక మోడల్ ప్రదర్శించనంత వరకూ  సాకేతికంగా గ్రాఫిక్ అవ్వదు. 3 డి రెండరింగ్ ప్రక్రియతో  ఒక మోడల్ ను ద్విమితీయ దృశ్యం గా  ప్రదర్శించవచ్చు లేదా నాన్-గ్రాఫికల్ కంప్యూటర్ అనుకరణలలో  గణనలలో  ఉపయోగించవచ్చు. 3 డి ప్రింటింగ్ తో మోడల్స్ తమ వాస్తవిక 3 డి భౌతిక నిరూపణగా రెండర్ చేయబడతాయి, కొన్ని పరిమితులతో భౌతిక మోడల్ వాస్తవిక మోడల్ తో సరిగ్గా సరిపోలగలదు.
చరిత్ర
1970 సంవత్సరం చివరలో, 3 డి కంప్యూటర్ గ్రాఫిక్స్ సాఫ్ట్ వేర్, హోమ్ కంప్యూటర్ల లో కనిపించడం ప్రారంభించింది. దీనికి మొదటి ఉదాహరణ, 3 డి ఆర్ట్ గ్రాఫిక్స్, ఒక కంప్యూటర్ గ్రాఫిక్స్ ల సమితి, ఇది కజుమాస మిటాజావా చే రచించబడి, జూన్ 1978లో ఆపిల్ II కోసం విడుదల చేయబడింది.
పరిశీలన
3 డి కంప్యూటర్ గ్రాఫిక్స్ లను సృష్టించడం మూడు దశలుగా ఉంటుంది.
మోడలింగ్
ఒక వస్తువు ఆకారాన్ని రూపొందించే విధానాన్ని మోడల్ వివరిస్తుంది. 3 డి మోడల్స్ కు రెండు అత్యంత మూలాలు, ఒక నైపుణ్యం గల వ్యక్తి లేదా ఒక ఇంజనీర్ చే ఒక 3 డి మోడలింగ్ టూల్ ఉపయోగించి కంప్యూటర్లో సృష్టించబడినవి, అలాగే, వాస్తవిక ప్రపంచంలోని అంశములను కంప్యూటర్ లో మోడల్స్ ని  స్కాన్ చేసినవి. ప్రాధమికంగా, శీర్షాలు అనే బిందువుల నుండి ఒక 3 డి మోడల్ ఏర్పడుతుంది, ఇది ఆకారాన్ని నిర్వచిస్తూ బహుకోణాలను రూపొందిస్తోంది. బహుబాహుత్రిభుజం అనేది కనీసం మూడు శీర్షాలు (ఒక త్రిభుజం) నుంచి ఏర్పడే వైశాల్యం. n- బిందువులు కలిగిన ఒక బహుబాహుత్రిభుజాన్ని ఒక n-గాన్ అంటారు. బహుభుజాల నిర్మరణ ఆధారితంగా ఒక మోడల్, మొత్తం సమగ్రత, యానిమేషన్లో ఉపయోగించడానికి దాని అనుకూలత ఉంటుంది.
మెటీరియల్స్,టెక్స్ట్ చర్స్
మెటీరియల్స్, టెక్స్ట్ చర్స్ అనేవి మోడల్ ని  రెండర్ చెయ్యడానికి రెండర్ ఇంజిన్ ఉపయోగించే లక్షణాలు. మోడల్ మెటీరియల్స్, కాంతి ఉపరితలాన్ని తాకినప్పుడు రెండర్ ఇంజిన్ ఎలా వ్యవహరిస్తుందో తెలియజేస్తాయి. రంగుని ఉపయోగించి లేదా ఆల్బెడో మ్యాప్ ఉపయోగించి మెటీరియల్ కి కలర్ చెయ్యడానికి, బంప్ మ్యాప్ / నార్మల్ మ్యాప్ ఉపయోగించి ఉపరితల లక్షణాలను ఇవ్వడానికి టెక్స్ట్ చర్స్ ఉపయోగిస్తారు. డిస్ప్లేస్ మెంట్ మ్యాప్ ఉపయోగించి మోడల్ ను రూపు చెయ్యడానికి కూడా దీనిని ఉపయోగించవచ్చు.
లేఅవుట్, యానిమేషన్
ఒక చిత్రంలోకి రేఖీయచిత్రీకరణ కన్నా ముందు, ఒక సన్నివేశానికి సంబంధించిన వస్తువులను నిర్ణీత ప్రదేశం లో ఉంచాలి. ఇది ఆబ్జెక్ట్స్ మధ్య ఉన్న ప్రాదేశిక సంబంధాలను, స్థానం, పరిణామం గురించి నిర్వచిస్తుంది. యానిమేషన్ అనేది ఒక ఆబ్జెక్ట్ కు సంబంధించిన తాత్కాలిక వర్ణణను తెలియజేస్తుంది(అంటే, ఇది సమయానుకూలంగా ఎలా కదిలి, రూపావిరూపం చెందుతుంది. కీఫ్రేమింగ్, విలోమ గజిత, చలన సంగ్రహణ వంటివి ప్రముఖ పద్ధతుల్లో కలిగివున్నాయి.). ఈ పద్దతులను కొన్నిపద్దతులను కలిపినప్పుడు తరచుగా ఉపయోగిస్తారు. యానిమేషన్ తో, భౌధిక అనుకరణ కూడా చలనాన్ని నిర్ధేశిస్తుంది.
రేఖీయచిత్రణ
ఫోటో- వాస్తవిక చిత్రాలను పొందడానికి కాంతిని అనుసరించి లేదా ఫోటో వాస్తవికత లేనటువంటి రేఖీయచిత్రణ లో ఉన్న కళా శైలిని అనువర్తించడం ద్వారా రేఖీయచిత్రణ ఒక మోడల్ ను చిత్రంలా మారుస్తుంది. రవాణా(ఒక ప్రదేశం నుంచి మరొక ప్రదేశానికి ఎంత కాంతి వస్తుంది), పరిక్షేపణ(ఉపరితలాలు కాంతితో ఎలా సంకర్షణ చెందుతాయి) ఈ రెండూ వాస్తవిక రేఖీయచిత్రణలో ప్రాధమిక కార్యకలాపాలు. 3 డి కంప్యూటర్ గ్రాఫిక్స్ సాఫ్ట్ వేర్ లేదా 3 డి గ్రాఫిక్స్ ఏపిఐ, ఉపయోగించి ఈ దశ సామాన్యంగా నిర్వహించబడుతుంది. ఒక సన్నివేశాన్ని రేఖీయచిత్రణ కోసం తగిన రూపం లోకి మార్చడంలో కూడా 3 డి ప్రొజెక్షన్ ప్రమేయం ఉంటుంది, ఇది త్రిమితీయ చిత్రాన్ని, టూ డైమెన్షన్ లోకి ప్రదర్శిస్తుంది. 3 డి మోడలింగ్ అలాగే CAD సాఫ్ట్ వేర్, 3 డి రేఖీయచిత్రణ నిర్వహించినప్పటికీ ( ఉదా. ఆటోడెస్క్ 3 డీస్ మేక్స్ లేదా బ్లెండర్), ప్రత్యేక 3 డి రేఖీయచిత్రణ సాఫ్ట్ వేర్ కూడా కలిగి ఉంటుంది.
సాఫ్ట్ వేర్
3 డి కంప్యూటర్ గ్రాఫిక్స్ సాఫ్ట్ వేర్, కంప్యూటర్-జెనెరేటేడ్ ఇమేజరీని 3 డి  మోడలింగ్ అలాగే 3 డి రేఖీయచిత్రణ ద్వారా ప్రదర్శిస్తుంది, లేదా విశ్లేషణాత్మక, శాస్త్రీయ, పారిశ్రామిక ప్రయోజనాల కోసం 3 డి మోడల్స్ ను ప్రదర్శిస్తుంది.
మోడలింగ్
3 డి మోడలింగ్ సాఫ్ట్ వేర్ అనేది 3 డి మోడల్స్ ను ప్రదర్శించడానికి ఉపయోగించే 3 డి కంప్యూటర్ గ్రాఫిక్స్ సాఫ్ట్ వేర్ కి చెందిన వర్గములు. ఈ వర్గానికి చెందిన వ్యక్తిగత ప్రోగ్రాములను మోడలింగ్ అప్లికేషన్స్ లేదా మొడలర్స్ అని అంటారు. 3 డి మోడెలర్స్, మోడల్స్ ను వినియోగదారుల 3 డి మెష్ ల ద్వారా సృష్టించడానికి, మార్చడానికి అనుమతి ఇస్తాయి. వినియోగదారులు తమ మెష్ లకు వారికి ఇష్టమైనట్లు జోడింపులు, తీసివేతలు, లేకపోతే మార్పులు చేసుకొనవచ్చు. సాధారణంగా, ఏకకాలం లో మోడల్స్ ను వివిధ కోణాలలో వీక్షించవచ్చు. మోడల్స్ ను తిప్పవచు అలాగే జూమ్ ఇన్, ఔట్ లలో వీక్షించవచ్చు. 3 డి మోడెలర్స్ తమ మోడల్స్ ను ఫైల్స్ లోకి పంపించుకోవచ్చు, తరువాత మెటాడేటా అనుకూలంగా ఉన్నంతవరకూ వీటిని అనువర్తనల్లోకి దిగుమతి చేసుకోవచ్చు. ఇంపొటర్స్ ని, ఎక్సపోటర్స్ ని చాలా మోడెలర్స్ ప్లగ్-ఇన్ చెయ్యడానికి అనుమతిస్తాయి, అందుచేత మోడెలర్స్ ఇతర అనువర్తనాలల్లో ఉన్న డేటాని స్థానిక ఫార్మాట్లలో చదవగలరు అలాగే రాయగలరు. 3 డి మోడెలర్స్ ఎక్కువగా రే ట్రేసర్స్, ఇతర రేఖీయచిత్రణ ప్రత్యామ్నాయాలు, అలాగే టెక్చర్ మ్యాపింగ్ సౌకర్యాలు వంటి సంబంధిత లక్షణాలు కలిగి ఉంటాయి. అలాగే కొన్ని మోడెలర్స్కి, మోడల్స్ కి యానిమేషన్ చేయుటకు మద్దతు లేదా అనుమతి ఇచ్చే లక్షణాలు కలిగి ఉంటాయి. కొన్ని 3 డి మోడెలర్స్, రేఖీయచిత్రణ చేసిన సన్నివేశాల (అనగా యానిమేషన్) శ్రేణిని పూర్తి చలనమున్న దృశ్యమానముగా రూపొందించగలవు.
కంప్యూటర్-ఎయిడెడ్ డిజైన్ (సిఏడి)
కంప్యూటర్ ఎయిడెడ్ డిజైన్ సాఫ్ట్ వేర్, 3 డి మోడలింగ్ సాఫ్ట్ వేర్, ఉపయోగించే ప్రాధమిక 3 డి మోడలింగ్ పద్దతులను ఉపయోగించవచ్చు, కానీ వాటి లక్ష్యాలు భిన్నముగా ఉంటాయి. కంప్యూటర్ ఎయిడెడ్ డిజైన్లను, కంప్యూటర్ ఎయిడెడ్ ఇంజనీరింగ్, కంప్యూటర్ ఎయిడెడ్ మ్యానుఫ్యాక్చరింగ్, ఫైనైట్ ఎలిమెంట్ ఎనాలిసిస్, ప్రోడక్ట్ లైఫ్ సైకిల్ మానేజ్మెంట్, 3 డి ప్రింటింగ్, అలాగే కంప్యూటర్ ఎయిడెడ్ అర్చిటెక్చరల్ డిజైన్ల లో ఉపయోగించవచ్చు.
పరిపూరకరమైన సాధనాలు
దృశ్యమానము సృష్టించిన తరువాత, అడోబ్ ప్రీమియర్ ప్రో లేదా ఫైనల్ కట్ ప్రో ఎట్ ద మిడ్-లెవెల్, లేదా ఆటోడెస్క్ కంబషన్, డిజిటల్ ఫ్యూషన్, షాక్ ఎట్ ది హై-ఎండ్  వంటి ప్రోగ్రామ్స్ ఉపయోగించి దృశ్యమానమును సవరించడం లేదా సంకలనం చేయవచ్చు. ప్రత్యక్ష దృశ్యమానమును, కంప్యూటర్ ఉపయోగించి సృష్టించిన దృశ్యమానము తో పోల్చడానికి సాధారణంగా మ్యాచ్ మూవింగ్ సాఫ్ట్ వేర్ ను ఉపయోగిస్తారు, కెమేరా కదులుతున్నపుడు ఈ రెండిటిని సమకాలీకరించుకోవాలి. చలన చిత్ర నిర్మాణాన్ని సృష్టించడానికి రియల్ టైం కంప్యూటర్ గ్రాఫిక్స్ ఇంజన్స్ ని ఉపయోగించడాన్ని మాచినిమా అని అంటారు.
సంఘములు
3 డి కంప్యూటర్ ఆర్టిస్ట్స్ కి, సహాయం చేయడానికి, విద్య నేర్పుటకు, మద్దతు ఇవ్వడానికి అధిక మొత్తములో వెబ్ సైట్స్ రూపొందించబడ్డాయి. కొన్ని వెబ్ సైట్లను సాఫ్ట్ వేర్ డెవలపర్స్, కంటెంట్ ప్రొవైడర్స్ చే నిర్వహించబడతాయి, కానీ కొన్ని స్వతంత్ర వెబ్ సైట్ లు కూడా ఉన్నాయి. ఈ సంఘములు, సభ్యులు, సలహాలు కోరడానికి, ట్యుటోరియల్స్ పోస్ట్ చెయ్యడానికి, ప్రొడక్ట్స్ ని సమీక్షించడానికి లేదా వారి సొంత పనిని గురించి ఉదాహరణలను పోస్ట్ చెయ్యడానికి అనుమతి ఇస్తాయి.
ఫోటోరియలిస్టిక్ 2 డి గ్రాఫిక్స్ తో వ్యత్యాసం
3 డి లా కనిపించే అన్ని కంప్యూటర్ గ్రాఫిక్స్, వైర్ ఫ్రేమ్ మోడల్ ని ఆధారపడి ఉండవు. 3 డి ఫోటోరియలిస్టిక్ ప్రభావాలతో, 2 డి కంప్యూటర్ గ్రాఫిక్స్ ని, వైర్ ఫ్రేమ్ మోడలింగ్ లేకుండానే తరచుగా సాదించబడతాయి, అంతేకాకుండా, కొన్నిసార్లు చివరి రూపంలో గుర్తించబడలేవు. కొన్ని గ్రాఫిక్ ఆర్ట్ సాఫ్ట్ వేర్ లలో 2 డి వెక్టార్ గ్రాఫిక్స్ లేదా 2 డి రాస్టర్ గ్రాఫిక్స్ ని పారదర్శక పొరలపై వర్తించే ఫిల్టర్లు కలిగి ఉంటాయి. దృశ్యమాన కళాకారులు 3 డి ప్రభావాలను అనుకరిస్తుంది లేదా దృశ్యం కనిపిస్తుంది, అంతేకాకుండా, ఫిల్టర్లు ఉపయోగించకుండానే మానవీయ రేఖీయచిత్రాన్ని ఫోటోరియలిస్టిక్ పరాభవాలతో చేయవచ్చు.
సూడో-3 డి, నిజమైన 3 డి
కొన్ని వీడియో గేమ్స్ త్రిమితీయ పర్యావరణాలకు సంబంధించిన పరిమితం చేయబడినవైన, ఐసోమెట్రిక్ గ్రాఫిక్స్ లేదా స్థిర కొనాలతో ఉన్న వర్చువల్ కెమేరాస్ ని ఉపయోగిస్తాయి, గేమ్ ఇంజన్ పనితీరును మెరుగుపరచడానికి లేదా శైలీకృతమైన, గేమ్‌ప్లే ఆందోళనలకు ఒక మార్గంగా ఉంటాయి. అటువంటి గేమ్స్ సూడో - 3 డి గ్రాఫిక్స్ ని ఉపయోగిస్తాయి. దీనికి విరుద్ధముగా, అటువంటి పరిమితులు లేకుండా 3 డి కంప్యూటర్ గ్రాఫిక్స్ ఉపయోగించే గేమ్స్ ని నిజమైన 3 డి ని ఉపయోగిస్తున్నారని అంటారు.
పులివర్తి శరభాచారి
పులివర్తి శరభాచారి త్రిభాషాకవి, కవితావధాని, గణితావధాని.
జీవిత విశేషాలు
ఇతడు గుంటూరు జిల్లా, పెదకాకాని మండలం, కొప్పురావూరు అనే గ్రామంలో 1912లో జన్మించాడు. వడ్డెపాటి నిరంజనశాస్త్రి, కొండపర్తి వీరభద్రాచారి ల వద్ద ఇతడు విద్యను అభ్యసించాడు. బి.ఎ., బి.ఎడ్., పట్టాలను పొందాడు. తరువాత విద్యాశాఖలో చేరి 30 సంవత్సరాలపాటు వివిధ హోదాలలో ఉద్యోగ్యం చేసి చివరికాలంలో గుంటూరు జిల్లా విద్యాధికారిగాను, కడప జిల్లా విద్యాధికారిగాను పనిచేసి 1967లో పదవీ విరమణ చేశాడు. ఇతడు విద్వత్కవి మాత్రమే కాక ఇతనికి గణితం, చిత్రలేఖనం, స్వర్ణశిల్ప విద్యలలో ప్రవేశం ఉంది. ఇతడు గుంటూరులో 1980, సెప్టెంబరు 8న మరణించాడు.
అవధాన విశేషాలు
ఇతడు సుమారు 200 అవధానాలు చేశాడు. ఇతని అవధానాలలో సమస్య, దత్తపది, నిషిద్ధాక్షరి, అప్రస్తుత ప్రసంగం, న్యస్తాక్షరి, వ్యస్తాక్షరి, ఇంగ్లీషు తేదీకి వారము చెప్పుట, యాంత్రిక చిత్రము (9,16,25 గళ్లలో ఎటుకూడిన ఒకే మొత్తము వచ్చుట, Magic Square) వంటి అంశాలు ఉన్నాయి.
టి.వి. సుందరం అయ్యంగార్
టి.వి సుందరం అయ్యంగార్ ( 1877 మార్చి 22 - 1955 ఏప్రిల్ 28) భారతదేశంలో మోటారు పరిశ్రమకు పునాదులు వేసిన దార్శనికులలో ఒకరు. 1911 లో ఆయన టీవీఎస్ అయ్యంగార్ అండ్ సన్స్ అనే పేరుతో ఒక రవణా సంస్థను ప్రారంభించాడు. తరువాత ఇది వాహన ఉత్పత్తి సంస్థగా రూపాంతరం చెందింది. ఒక సాధారణ న్యాయవాదిగా జీవితాన్ని ప్రారంభించిన ఆయన అప్పట్లో ప్రముఖ వ్యాపారవేత్తగా ఎదిగాడు. టీవీఎస్ గ్రూపు కింద అతని కుమారుడు టీవీఎస్ దొరైస్వామి టీవీఎఎస్ మోటార్స్ అనే సంస్థను ప్రారంభించాడు. టీవీఎస్ గ్రూపు ఇప్పుడు దేశంలోనే అతిపెద్ద వ్యాపార సంస్థలలో ఒకటి.
పులివర్తి శరభాచారి
అవధాన విశేషాలు
ఇతడు ఎడ్లపాడు, చిలకలూరిపేట, పిడుగురాళ్ళ, మోర్జంపాడు, దాచేపల్లి, దుర్గి, జూలకల్లు, రెంటచింతల, తుమురుకోట, పొందుగల, మాచవరం, తక్కిళ్ళపాడు, పిల్లుట్ల, కార్యంపూడి, గురజాల, గుత్తి, పత్తికొండ, రాయదుర్గము, ఎల్లనూరు, తిమ్మంపల్లి, ఉరవకొండ, గుడివాడ, ఆలూరు, కనికల్లు, గుంటూరు మొదలైన చోట్ల అవధానాలను నిర్వహించాడు.
టి.వి. సుందరం అయ్యంగార్
జీవిత విశేషాలు
టీవీఎస్ అయ్యంగార్ అప్పటి మద్రాసు ప్రెసిడెన్సీలోని తిరునల్వేలి జిల్లా తిరుక్కురుంగుడిలో 1877 మార్చి 22న సంప్రదాయ తమిళ బ్రాహ్మణ కుటుంబంలో పుట్టాడు. తండ్రి కోరిక మేరకు న్యాయవిద్య నభ్యసించాడు. న్యాయవాదిగా కొన్నాళ్లు ప్రాక్టీస్ కూడా చేశాడు. అది నచ్చకపోవడంతో కొన్నాళ్లు రైల్వేలో, బ్యాంకులో ఉద్యోగాలు చేశాడు. ఆయనకు వాటిలోనూ సంతృప్తి కలగలేదు. సొంతగానే ఏదైనా చేయాలనుకున్నాడు. మధురై కేంద్రంగా 1911లో సదరన్ రోడ్‌వేస్ లిమిటెడ్ పేరిట రోడ్డు రవాణా సంస్థ ప్రారంభించాడు. దాని ఆధ్వర్యంలో బస్సులు, లారీలు నడిపేవాడు.
పులివర్తి శరభాచారి
అవధానాలలో పూరణలు
ఇతడు వివిధ అవధానాలలో పూరించిన పద్యాలు కొన్ని: పూరణ: క్రొత్తగాఁ బెండిలిని చేసికొన్న యొకడు పాపమర్ధాంగి వలనఁచీవాట్లు దినుట తప్పదాయెను; అటులె అతనికిఁదిట్లు గోకులాష్టమి నాడు ముక్కోటియయ్యె పూరణ: ద్వారం బించుకవేసి పండువని, కాంతారత్నమన్నంబుతో గారెలు బూరెలు కూరలుంచి పతికిన్ కౌతుహలం బిచ్చు క్షీరాన్నం బిడ, భర్త యిట్టులనె భేష్ నీ వంట, ఇస్సీ, జలా కారం బెక్కువయయ్యె పాయసమునన్ కంజాత పత్రేక్షణా! పూరణ: సఖుడ! రూపాభిరామ లక్ష్మణుడు, ఘన సు యోధన సుతుండు శశిరేఖ నుద్వహింప బ్రణయ సౌరభరతుడయ్యు, రణ జిగీష నైజ శత్రుఘ్నతయు లేని నాపయయ్యె
మూలాలు
వర్గం:గణితావధానులు
టి.వి. సుందరం అయ్యంగార్
జీవిత విశేషాలు
అప్పట్లో మద్రాసు నగరంతో పాటు మధురై, తిరుచ్చి వంటి పట్టణాల్లోనూ ఎడ్లబళ్లు, జట్కాబళ్లు విరివిగా నడిచేవి. వాటిని లాగే గుర్రాలు, ఎద్దుల నాడాలు, వాటికి గుచ్చిన మేకులు తరచుగా ఊడిపోయి రోడ్లపై పడేవి. వాటి వల్ల బస్సులు, లారీల చక్రాలకు పంక్చర్లు పడి అంతరాయం కలిగేది. పంక్చర్లు పడి ఆగిపోయిన బస్సులను ప్రయాణికులే నెట్టాల్సి వచ్చేది. ఈ సమస్యను అధిగమించడానికి టీవీఎస్ అయ్యంగార్ తమ కంపెనీ బస్సులు నడిచే మార్గంలో మాగ్నెటిక్ రోడ్డురోలర్‌ను నడిపేవాడు. రోడ్డు రోలర్‌కు అమర్చిన మాగ్నెట్లకు దారిలో పడ్డ మేకులు, నాడాలు అతుక్కునేవి. ప్రయాణికులు నెట్టాల్సిన పని లేకుండానే బస్సులు నిరాటంకంగా నడిచేవి. దాంతో అప్పటి ప్రయాణికులు టీవీఎస్ అయ్యంగార్‌ను ఆప్యాయంగా తల్ల వేండం సార్ (నెట్టక్కర్లేదు సార్) అని ఆప్యాయంగా పిలిచేవారు.
సదరన్ రోడ్‌వేస్ విజయవంతంగా నడుస్తున్న దశలోనే ఆయన టీవీ సుందరం అయ్యంగార్ అండ్ సన్స్ లిమిటెడ్ పేరిట వాహన రంగంలోకి అడుగుపెట్టాడు. ఆటోమొబైల్ రంగానికి అవసరమైన సేవలు, ఉత్పత్తులు అందించేందుకు మద్రాస్ ఆటో సర్వీసెస్ లిమిటెడ్, సుందరం మోటార్స్ సంస్థను ప్రారంభించాడు. సుందరం మోటార్స్ అప్పట్లో జనరల్ మోటార్స్ ఉత్పత్తి చేసే వాహనాలకు అతిపెద్ద పంపిణీదారుగా ఉండేది. రెండోప్రపంచ యుద్ధం కొనసాగినప్పుడు పెట్రోల్‌కు తీవ్ర సంక్షోభం ఏర్పడింది. ఆ సమయంలో ఇంధన సమస్యను అధిగమించేందుకు అయ్యంగార్ టీవీఎస్ గ్యాస్ ప్లాంట్‌ను నెలకొల్పాడు. టీవీఎస్ గ్రూప్ పలు రంగాలకు విస్తరించి, ఇప్పుడు దేశంలోనే అగ్రగామి వ్యాపార సంస్థల్లో ఒకటిగా ఘనతను చాటుకుంటోంది.
టీవీఎస్ అయ్యంగార్ స్వతహాగా సంప్రదాయవాది. ఒకవైపు స్వాతంత్ర్యోద్యమం సాగుతున్నా, ఆయన తటస్థంగానే ఉంటూ తన వ్యాపారాలను కొనసాగించేవాడు.
కుటుంబం
టీవీఎస్ అయ్యంగార్‌కు ఐదుగురు కొడుకులు, ముగ్గురు కూతుళ్లు. కొడుకుల్లో ఒకరైన దొరైస్వామి చిన్న వయసులోనే మరణించగా, మిగిలిన నలుగురు కొడుకులూ ఆయన వ్యాపార వారసత్వాన్ని అందిపుచ్చుకున్నారు. వైద్యుడైన ఆయన అల్లుడు సౌందరరాజన్ ప్లేగు రోగులకు చికిత్స చేసే క్రమంలో అదే వ్యాధికి గురై అకాల మరణం చెందడంతో కూతురు సౌందరం చిన్న వయసులోనే వితంతువుగా మిగిలింది. భర్త మరణం తర్వాత ఆమె మధురై నుంచి ఢిల్లీ వెళ్లి, అక్కడి లేడీ హార్డింజ్ మెడికల్ కాలేజీలో చేరి, మెడిసిన్‌లో డిగ్రీ పూర్తి చేసింది. అక్కడ చదువుకుంటున్న సమయంలోనే గాంధీ సిద్ధాంతాలపై ఆకర్షితురాలయ్యింది.
చదువు పూర్తయ్యాక గాంధీ ఆశ్రమానికి వెళ్లి సేవా కార్యక్రమాల్లో పాల్గొన్నది. సౌందరం పరిస్థితి తెలుసుకున్న గాంధీజీ ఆమెకు మళ్లీ వివాహం చేయాలని అయ్యంగార్‌కు సలహా ఇచ్చాడు. గాంధీజీ సలహాతో మెత్తబడ్డ అయ్యంగార్ కూతురికి రామచంద్రన్ అనే యువకుడితో పునర్వివాహం జరిపించాడు. వయసు మళ్లిన దశలో నలుగురు కొడుకులకు వ్యాపారాలను అప్పగించి, రిటైర్మెంట్ ప్రకటించిన టీవీఎస్ అయ్యంగార్, 1955 ఏప్రిల్ 28న కొడైకెనాల్లోని తన నివాసంలో తుదిశ్వాస విడిచాడు.
మూలాలు
వర్గం:తమిళనాడు పారిశ్రామికవేత్తలు వర్గం:1877 జననాలు వర్గం:1955 మరణాలు
మిత్రవింద
మిత్రవింద శ్రీకృష్ణుడి ఎనిమిదిభార్యలైన అష్టమహిషులలో ఆరవ భార్య, శ్రీకృష్ణుని మేనత్త రాధాదేవి కూతురు. ఈమె స్వయంవరంలో శ్రీకృష్ణునికి వరమాల వేసి వరించింది. వీరికి వృకుడు, హర్షుడు, అనిలుడు, గృద్ధుడు, వర్ధనుడు, అన్నాదుడు, మహాశుడు, పావనుడు, వహ్ని, క్షుధి అనే పుత్రులు పుట్టారు. ద్వాపర యుగంలో ద్వారక రాజైన శ్రీకృష్ణుడు, విష్ణు దేవుడి అవతారం.
కుటుంబం - పేర్లు
భాగవత పురాణంలో మిత్రవింద అవంతి రాజ్యానికి చెందిన జయసేన రాజు కుమార్తెగా చెప్పబడింది. విష్ణు పురాణంలో షైబ్య లేదా శైవ్య (షిబి/శివి రాజు కుమార్తె, వారసురాలు) అని పిలుస్తారు. విష్ణు పురాణం వ్యాఖ్యాత అయిన రత్నగర్భ, కృష్ణుడి మరో భార్య కాళింది తో మిత్రవిందను పోల్చుతాడు. హరివంశంలో ఈమెను షిబి కుమార్తె (పితృస్వామ్య వారసురాలు) సుదత్తా అని పిలుస్తారు. ఈమె గొప్ప ధర్మవంతురాలు, అందమైన అమ్మాయి. మిత్రవిందకు ఇద్దరు సోదరులు వింద (విన్య), అనువింద (అనువింద్య) ఉన్నారని, ఆమె పెళ్లి సమయంలో సహ రాజప్రతినిధులుగా అవంతిని పరిపాలించారని భాగవత పురాణంలో ఉంది. వారు కౌరవుల నాయకుడు దుర్యోధనుడి సహచరులు. కుంతి కుమారులు, కౌరవుల ప్రత్యర్థులైన పాండవులతో శ్రీకృష్ణుడు పొత్తు పెట్టుకున్నందున మిత్రవిందను కృష్ణుడికిచ్చి వివాహం చేయడానికి నిరాకరించారు.
వివాహం
భాగవత పురాణం కృష్ణుడి, మిత్రవింద వివాహం గురించి వివరణను ఇస్తుంది. స్వయంవర వేడుకలో మిత్రవింద కృష్ణుడిని తన భర్తగా ఎన్నుకుంటుంది. మిత్రవింద సోదరులు అడ్డుపడగా కృష్ణుడు ఆ యువరాజులను ఓడించి మిత్రవిందను బలవంతంగా తీసుకెళ్తాడు. భాగవత పురాణంపై వల్లభాచార్య వ్యాఖ్యానం ప్రకారం మిత్రవింద, శ్రీకృష్ణుని ప్రేమించినపుడు ఆమె సోదరులు, తండ్రి వ్యతిరేకించి దుర్యోధనుడికిచ్చి పెళ్ళి చేయాలనుకొని, భర్తను ఎన్నుకోవటానికి ఆమె తండ్రి స్వయంవరం ఏర్పాటు చేశారు. ఈ పోటీకి దుర్యోధనుని సహా యువరాజులందరూ హాజరయ్యారు. కృష్ణుడు ఈ విషయం తెలుసుకొని, స్వయంవర వేదికకు వచ్చాడు. అక్కడి పరిస్థితిని అంచనా వేసిన మిత్రవింద తనని అపహరించమని, శ్రీకృష్ణుడిని కోరింది. ఆమె కోరినవిధంగా కృష్ణుడు స్వయంవర వేదిక నుండి మిత్రవిందను అపహరించాడు. మిత్రవింద సోదరులు, దుర్యోధనుడు, మిత్రవిందను వివాహం చేసుకోవాలనుకున్న ఇతర యువరాజులకు శ్రీకృష్ణుడు సవాలు విసిరాడు. శ్రీకృష్ణుడు వారందరినీ ఓడించి మిత్రవిందను ద్వారకకు తీసుకెళ్ళి, అక్కడ అతను ఆమెను అధికారికంగా వివాహం చేసుకున్నాడు.
మరొక కథలో, కృష్ణుడిని, అతని అన్నయ్య బలరాముడుని ఉద్దేశపూర్వకంగానే స్వయంవరంకు ఆహ్వానించలేదని వివరించబడింది. తమ బంధువు మిత్రవింద వివాహం కోసం తమని ఆహ్వానించలేదని బలరాముడు కలత చెందాడు. వింద, అనువింద తమ సోదరిని కురు సామ్రాజ్యానికి చెందిన దుర్యోధనుడితో వివాహం చేయాలని కోరుకుంటున్నారని బలరాముడు కృష్ణుడికి తెలియజేశాడు. అదే జరిగితే, కురు, అవంతి రాజ్యాల మధ్య పొత్తును ఏర్పడుంది. తద్వారా విదర్భ,మగధ రాజ్యాల మద్దతును పొంది కౌరవులను శక్తివంతం చేస్తుందని భావించి, మిత్రావిందను అపహరించమని చెప్పాడు. మిత్రవింద ప్రేమ గురించి కృష్ణుడికి తెలియకపోవడంతో, ఆమె కోరికను తెలుసుకోవడానికి తన చెల్లెలు సుభద్రను తనతో పాటు తీసుకువెళ్ళాడు. కృష్ణుడిపై మిత్రవిందకు ఉన్న ప్రేమను సుభద్ర ద్వారా తెలుసుకున్న తరువాత కృష్ణుడు, బలరాముడు స్వయంవర వేదికకి వచ్చి మిత్రవిందను అపహరించి, మిత్రవింద సోదరులు, దుర్యోధనుడు, మిత్రవిందను వివాహం చేసుకోవాలనుకున్న ఇతర యువరాజులకు ఓడించారు.
తరువాతి జీవితం
కుంతి, పాండవులు, ద్రౌపదిని కలవడానికి శ్రీకృష్ణుడు, అతని రాణులు ఒకసారి హస్తినాపూరాన్ని సందర్శించారు. కుంతి చెప్పినట్లుగా మిత్రవింద, ఇతర రాణులను ద్రౌపది పూజించి, గౌరవిస్తుంది. కృష్ణుడు తనని ఎలా వివాహం చేసుకున్నాడో మిత్రవింద, ద్రౌపదికి కూడా వివరిస్తుంది. మిత్రవిందకు చాలామంది కుమారులు ఉన్నారని విష్ణుపురాణం చెబుతోంది. కృష్ణుని అంత్యక్రియలలో రాణుల ఏడుపులును భాగవత పురాణం వివరిస్తోంది. కృష్ణుడి అంత్యక్రియల తరువాత ద్వారక నుండి బయలుదేరినప్పుడు దొంగలు దాడిచేయడంతో మిత్రవింద తనను తాను సజీవ దహనం చేసుకొన్నదని హిందూ మత ఇతిహాసం మహాభారతంలో చెప్పబడింది.
మూలాలు
వర్గం:భాగవతము వర్గం:పురాణ పాత్రలు
వెల్లుల్లి
''
ఉల్లి చేసే మేలు
ఉల్లి చేసే మేలు తల్లి కూడా చెయ్యలేదు అంటూ వెల్లుల్లిని కొనియాడని వారు లేరు. ప్లేగుతో పోరాడేది, తిష్టని బ్రష్టు పట్టించేది, కొవ్వుని కరిగించేది, పరాన్నభుక్కులని పరిగెట్టించేది, కోలెస్టరాల్‌ని కత్తిరించేది, కేన్‌సరు రాకుండా కాపాడేది, రక్తపు పోటుకి పోట్లు పొడిచేది, వీర్యాన్ని వృద్ధి చేసేది, దోమలని తరిమికొట్టేది, తామరని తగ్గించేది, జీర్ణశక్తిని పెంచేది, రక్షక శక్తిని రక్షించేది, అస్తమా, శ్వాస పీల్చుకోవడం వల్ల ఇబ్బంది వంటి ఊపిరితిత్తుల రుగ్మతలను తగ్గించడానికి వెల్లుల్లి చక్కగా ఉపయోగపడుతుంది. నోటి వ్యాధులకు వెల్లుల్లి బాగా పనిచేస్తుంది వెల్లుల్లి ఇన్సూలిన్‌ను పెంచుతుంది. మధుమేహగ్రస్తుల రక్తంలో చక్కెరస్థాయిలను నియంత్రిస్తుంది.
వెల్లుల్లి (Garlic) మొక్క శాస్త్రీయ నామం 'ఏలియం సెతీవం' (Allium sativum). ఉల్లి వర్గానికి చెందినది. దీనిలో గంధకపు ద్రవ్యాలు ఎక్కువగా ఉండడం వల్ల దీనినుండి వచ్చే వాసన ఆహ్లాదకరంగా ఉండదు. లిల్లీ కుటుంబానికి చెందిన ఈ వెల్లుల్లి నీరుల్లికి దగ్గర చుట్టం; నీరుల్లి కన్నా ఔషధ గుణాలు ఎక్కువ. అనాదిగా వెల్లుల్లి ఆహార పదార్థంగాను, ఔషధంగాను ప్రపంచ వ్యాప్తంగా వాడుకలో ఉంది. భారతదేశంలో అనాది నుండి నేటివరకు ఆదరణలో ఉన్న సిద్ధ, ఆయుర్వేదం, యునానీ వైద్యాలలో వెల్లుల్లి ఔషధ విలువలని గుర్తించేరు. సంప్రదాయిక చైనా వైద్యంలో వెల్లుల్లికి ప్రాముఖ్యత ఉంది. హోమియోపతీలో ఏలియం సిపా, ఏలియం సెతీవం అనే మందులు ఉన్నాయి. ఇటీవల ఎల్లోపతీ వైద్యం కూడా వెల్లుల్లి విలువని గుర్తించింది.
చరిత్రలో వెల్లుల్లి
మనకి తెలిసినంతవరకు, ప్రపంచంలోనే అతి ప్రాచీన వైద్య గ్రంథంగా కొనియాడబడుతూన్న, ఈజిప్టులో దొరికిన, ఎబర్స్ పపైరస్ (Ebers Papyrus) లో వెల్లుల్లి ప్రస్తావన ఉంది. ఎంతో మంచి స్థితొలో ఉన్న ఈ గ్రంథం సా. శ. పూ. 1552 నాటిదని శాస్త్రవేత్తలు తేల్చేరు. కాని ఇది సా. శ. పూ. 3400 లో రచించిన అసలు గ్రంథానికి ఒక నకలు మాత్రమేనని అభిజ్ఞావర్గాలలో గట్టినమ్మకం ఉంది. ఈ పుస్తకంలో వెల్లుల్లితో 22 రోగాలని కుదిర్చే పద్ధతులు కనిపించేయిట.
అతి ప్రాచీనమైన ఆయుర్వేద గ్రంథాలలో వెల్లుల్లి ప్రస్తావన ఉంది. ఒక బ్రిటీష్ ప్రభుత్వోద్యోగి 1890లో సేకరించిన "బోవర్ మేన్యుస్క్రిప్ట్‌ (Bower Manuscript) అనే భూర్జపత్ర గ్రంథం ఆక్స్ఫర్డ్ విశ్వవిద్యాలయంలోని బొడ్లియెన్ గ్రంథాలయంలో ఉంది. ఇది ఆరవ శతాబ్దంలో రాసిన మాతృకకి నకలుట. ఈ గ్రంథంలో వెల్లుల్లి ప్రస్తావన అనేక సార్లు కనిపిస్తుంది.
పోషక పదార్థాలు
ప్రతి 100 గ్రాములలో లభ్యమయే పోషక విలువలు ఈ దిగువ చూపిన విధంగా ఉంటాయని అంచనా వేసేరు:
వెల్లుల్లి ఔషదంగా
వైద్య పరంగా వెల్లుల్లి అనేక రుగ్మతలకి దివ్యౌషధంగా వినియోగపడుతుంది. అధిక రక్తపోటుని వివారించడంలో వెల్లుల్లి ఎంతగానో ఉప యోగపడుతుంది. ఇందులో లభ్యమయ్యే హైడ్రోజన్‌ సల్ఫేట్‌, నైట్రిక యాసిడ్‌ రక్తనాళాల ఉపశమనానికి ఎంతగానో దోహదపడతాయి. వెల్లుల్లి తీసుకోడం వలన జీర్ణశక్తి వృద్ధిచెంది మంచి ఆకలి పుడుతుంది. వెల్లుల్లి అల్లంతో కలిపి తింటూవుంటే ఎటువంటి ఎలర్జీలు దరిచేరవు. ప్రతి నిత్యం పరగడుపున 2, 3 వెల్లుల్లి రేకలు తినడం వలన ఉదరసంబంధ వ్యాధులు రాకుండా కాపాడుకోవచ్చు. వెల్లుల్లి మీద చేసిన అనేక అధ్యయనాల వల్ల ఇందులో శృంగారాన్ని పెంపొందించి వీర్యవృద్ధిని కలిగించే శక్తి ఉందని వెల్లడయింది. అంతే కాక శృంగారం పట్ల ఆసక్తిని పెంచే గుణం కూడా ఇందులో ఉందని ఈ అధ్యయనాల వల్ల పరిశోధకులు వివరించడం జరిగింది. లూయీ పాశ్చర్‌ 1858లో, వెల్లుల్లిలో బేక్టీరియాని నిర్మూలించగల శక్తి, అలాగే మొదటి ప్రపంచ యుద్ధకాలంలో ప్రబలిన గాంగ్రీన్‌ వ్యాధిని నిర్మూలించే శక్తీ ఉన్నాయని కనుగొన్నాడు. తూర్పు ఐరోపా‌ దేశాలలో వెల్లుల్లి రేకల్ని పంచదార, ఉప్పు, మొదలైన వాటిలో ఊరబెట్టి ఆ ఊరగాయని అడపాదడపా జీర్ణవృద్ధిని పెంపొందించుకోడం కోసం వాడుతూవుంటారు. వెల్లుల్లిని పొడిగా కూడా తయారుచేసుకుని నిల్వవుంచు కుంటారు. ఒక చెంచాలో 1/8వ వంతు వెల్లుల్లి గుండ ఒక వెల్లుల్లి రేకతో సమానంగా ఉంటుంది. వెల్లుల్లిలో థయామిన్‌ లోపాన్ని తగ్గించి అభివృద్ధిచేసే గుణం కూడా పుష్కలంగా ఉంది. వెల్లుల్లిలో విటమిన్‌ 'సి' అత్యంత అధికంగా ఉండడం వల్ల నోటి వ్యాధులకి దివ్యౌషధంగా ఉపయోగపడుతుందని 1924లోనే కనుగొనడం జరిగింది. అంతేకాక ఉబ్బసం, జ్వరం, కడు పులో నులిపురుగుల నివారణకి, లివర్‌ (కాలేయం) వ్యాధులకీ చక్కటి ఔషధంగా వెల్లుల్లి ఉపయోగపడుతుంది. అలాగే గుండెజబ్బులకి దీన్ని మించిన ఔషధం లేదంటే అతిశయోక్తి కాదు. జుట్టు రాలిపోకుండా మంచిగా పెరగడానికి ఎంతో దోహదపడుతుంది. లుకోడెర్మా, కుష్ఠు వ్యాధులకి కూడా ఇది అవెూఘంగా పనిచేస్తుంది. ఊపిరితిత్తుల క్షయ వ్యాధికి, న్యూవెూనియాకి దీనికి మించినది లేదు. 3 వెల్లుల్లి పాయలను పాలతో మరగబెట్టి పడుకునే ముందు రాత్రిపూట సేవిస్తే ఉబ్బసం తగ్గిపోతుంది. రక్తపోటుని నియంత్రించడంలోను, టెన్షన్‌ తగ్గించడంలోను, జీర్ణకోశ వ్యాధుల నివారణకి, రక్తకణాల్లో కొలస్ట్రాల్‌ శాతాన్ని అదుపుచేయడానికి వెల్లుల్లిని మించిన ఔషధం లేదు. వారానికి 5 వెల్లుల్లిపాయలు పచ్చివి తిన్నా, పండినవి తిన్నా కేన్సర్‌ వ్యాధిని 40 నుంచి 50 శాతం వరకూ నిర్మూలిస్తుంది. ఒక విధంగా చెప్పాలంటే వెల్లుల్లి సర్వరోగనివారిణి అనే అనవచ్చు. అందుకే ప్రపంచవ్యాప్తంగా దీని ఉత్పత్తులు గణనీయంగా ఉన్నా యి. ఈ కోవలో చైనా 12,088,000, ఇండియా 645,000, సౌత్‌ కొరియా 325,000, ఈజిప్ట్‌ 258,608, రష్యా 254,000, యునైటె డ్‌ స్టేట్స్‌ 221,810, స్పెయిన్‌ 142,400, అర్జంటీనా 140,000, మయన్‌మార్‌ 128,000, ఉక్రయిన్‌ 125,000క్వింటాలు ఉత్పత్తి చేస్తూ చైనా అగ్రస్థానంలోను, ఇండియా రెండ వస్థానం లోను నిలిచాయి. ఇంత విలువైన ఔషధ గుణాలున్న వెల్లుల్లి మనం నిత్యం వాడుతున్నప్పటికీ, దీని విలువ తెలుసుకుని మరింత వినియోగించు కుంటే మన ఆరోగ్యం మన చేతుల్లోనే ఉంటుందనడంలో అతిశయోక్తి లేదు.
తీసుకునే విధానము :
మనలో చాలా మందికి తరచుగా జలుబు, ముక్కు దిబ్బడ, జ్వరం వస్తు ఉంటాయి. అలాంటివారు వెల్లుల్లి రోజు ఆహారంలో తీసుకుంటే వ్యాధినిరోధక శక్తి పెరిగి తరచుగా వచ్చే స్థితిని తగ్గిస్తుంది. అరచెంచా నేతిలో వేయించిన రెండు వెల్లుల్లి పాయలను క్రమం తప్పకుండా రోజూ తినాలి. మీ ముఖం, శరీరం వర్చస్సు ఆకర్షణీయంగా ఉండాలంటే రెండు వెల్లుల్లి పాయల రసం అరగ్లాసు గోరువెచ్చని నీళ్ళలో కలిపి తీసుకోండి. దీనివల్ల రక్తం శుభ్రపడి దేహకాంతి పెరుగుతుంది. అపుడు చాక్లెట్లు, మసాలా వస్తువులు తినకూడదు.
జాగ్రత్తలు :
వెల్లుల్లిలో సల్ఫర్ ఎక్కువగా ఉన్నందున చిన్న పిల్లలకు తాక్కువ మోతాదులో వాడాలి. ఎక్కువైతే గాబరా పడతారు వెల్లుల్లి గాటుగా ఉంటుంది .. కొత్నమందికి కడుపులో మంట పుడుతుంది. వెల్లుల్లి కొంతమందికి పడదు .. ఎలర్జీ వస్తుంది, దురదలు, తలనొప్పి, ఆయాసం వస్తాయి. వీళ్ళు వెల్లుల్లి తినరాదు. ఆస్తమా ఉన్నవారు వెల్లుల్లి అస్సలు వాడకూడదు.
వంటలలో
వెల్లుల్లి మసాల దినుసులు జాబితాలోకి వస్తాయి. దీనిని అన్ని రకాల కూరలోను రుచి కొరకు వేస్తారు. ముఖ్యంగా మసాలాలకు ఇది తప్పనిసరి.
ఉపయోగకరమైన కొన్ని బయటి లింకులు
వర్గం:ఏలియేసి వర్గం:మొక్కలు వర్గం:దుంపలు వర్గం:ఔషధ మొక్కలు
అరకట వేముల శాసనం
శాసన వివరణ
శాసనము చాలా స్పష్టముగ చదువుటకు వీలుగనున్నది. శాసనపాఠము పూర్తిగనే యున్నది. చెప్పదగిన లోపములు కానరావు. సంస్కృత శ్లోకములలో తప్పులు చెప్పదగినవి అంతగా లేవు. కనుక లేఖకుని దోషమని చెప్పి వదలివేయ వలసిన భాగమంతగా లేదు.
రామాపురం లోని చాళుక్య విక్రమాదిత్యుని శాసనము ఇదే కాలమునకు చెందిన దొకటి కలదు. అయినను 'శ్రీ'ని స్వస్తిశ్రీలో దానినిగ చెపితే వల్లభ మహారాజగును. శ్రీ వల్లభుడుగాని వల్లభుడుగాని ప్రసిద్ధ రాజెవడు ఆనాడున్నట్లు తెలియదు. దానము చేసిన దాతను తెలుపును. భూపాదిత్యుడనే సామంతుడను కొనవలెను. ఆయన మహాబాణ వంశమునకు చెందినవాడు. 'కదాన్' అనే పదనికి అర్థము తెలియదు. పెర్ అనగ కన్నడములో గొప్ప అని అర్థము. దానము చేసిన దాతను తెలుపును. భూపాదిత్యుడనే సామంతుడనుకొనవలెను. ఆయన మహాబాణ వంశమునకు చెందినవాడు. సాక్షులు నల్వురు. ఉన్నపదాలు నాలుగు. ఈ నాలుగు మనుష్యుల పేర్లగునా కాదా అని సందేహము. వేంగుళూద్లు అనునది ఊరి పేరగుచో పెన్డ్రుకాలు ఆ యూరివాడగు. ఇదియే ఉచితమని తోచును. కాని వేంగుళూదు అని షష్ఠ్యంతముగా లేదు. పైన 'వంగనూద్ల' షష్ఠ్యంతము కలదు. నారకోళు అనునది స్థలనామమో మనిషిపేరో తెలియదు. కాబట్టి నయిష్టం మీద ఆధార పడియున్నది. 'నమ్మిపోళు 'అని మనిషిపేరొకటి బాణ వంశపు ధవళెయ రాజు యొక్క బలపనూరు శాసనములోకలదు. అట్లే యిది యు మనిషి పేరగునేమో. కంచద్లు (కంచరివాండ్రు)అనియెందరో తెలియదు. ఈ నాల్గిటి లోను ఒక్కటికూడ మనిషి పేరుగా కనిపించదు. వేంగుళూద్లు, వేల్పుచెర్ల, శాసన మందున్న వ్ర్యేంగులవంటి వారి సంఘమునకు చెందిన నివాసమని తోచును. వారికి సంబంధించిన 'పెద్దకాలు' అనగ ఆసామి లేక ఉద్యోగియని అర్థమగును.
గ్వాలియర్ శాసనసభ నియోజకవర్గం
గ్వాలియర్ శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం గ్వాలియర్ జిల్లా, గ్వాలియర్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
ఛత్రా
ఛత్రాా, జార్ఖండ్ రాష్ట్రం, ఛత్రాా జిల్లా లోని పట్తణం, ఈ జిల్లా ముఖ్యపట్టణం.
స్థానం
ఛత్రాా 24.20451°N, 84.87704°W వద్ద ఉంది.
ఛత్రా చుట్టుపక్కల అనేక జలపాతాలు ఉన్నాయి: గువా జలపాతం (6 కి.మీ.), కేరిడా జలపాతం (8 కి.మీ.), మలుదా జలపాతం (8 కి.మీ.), బిచ్కిలియా (11 కి.మీ.). బల్బల్ దువారి (25 కి.మీ.) వద్ద వేడి నీటి బుగ్గ ఉంది.
జనాభా వివరాలు
2011 భారత జనగణన ప్రకారం, ఛత్రా (లొకేషన్ కోడ్ 801765) జనాభా 49,985, ఇందులో 26,555 (53%) పురుషులు, 23,430 (47%) మహిళలు. 0-6 సంవత్సరాల మధ్య వయస్సు గల జనాభా 7,800. ఛత్రాలో మొత్తం అక్షరాస్యుల సంఖ్య 33,746 (6 సంవత్సరాలలో జనాభాలో 80.00%).
2001 జనాభా లెక్కల ప్రకారం, ఛత్రా జనాభా 41,990, ఇందులో 22,331 మంది పురుషులు, 19,659 మంది మహిళలు ఉన్నారు. 27,409 మంది అక్షరాస్యులు.
రవాణా
ఛత్రా NH 22, NH 522 ల కూడలి వద్ద ఉంది.
మూలాలు
వర్గం:Coordinates on Wikidata వర్గం:జార్ఖండ్ నగరాలు పట్టణాలు
మాధవదేవ
మాధవదేవ్ (1489-1596) అస్సాం లోని ప్రముఖ శంకర్‌దేవ్ శిష్యుడు. అతను 1568లో ప్రముఖ ఆధ్యాత్మిక గురువైన శంకరదేవ మరణం తర్వాత వైష్ణవ మతపరమైన కళాత్మక వారసుడు అయ్యాడు.
జీవిత చరిత్ర
మాధవ్‌దేవ్ మే నెల, 1489లో అస్సాంలోని లఖింపూర్ జిల్లా లోని బలిగ్రామలో గోవిందగిరి భుయాన్, మనోరమ దంపతులకు జన్మించాడు. గోవిందగిరి 14వ శతాబ్దంలో భుయాన్ వంశస్థుడు. గోవిందగిరి, ఆతని మొదటి భార్య మరణంతో, అతను బార్డోవా నాగావ్ జిల్లా, ప్రస్తుత అస్సాంకు వలసవెళ్లాడు. బరో-భుయాన్ వంశానికి చెందిన మనోరమను వివాహం చేసుకున్నాడు. వారికి 1489లో మహాదేవ జన్మించాడు.హరిసింగ బోరా అనే చోటియా రాజోద్యోగి రాయణపూర్‌లో మాధవ్‌దేవ్ ప్రాథమిక విద్యను ఏర్పాటు చేశాడు. ఇక్కడ, మాధవ్‌దేవ్ తంత్రాలు, తార్క-శాస్త్రం, పురాణం, శక్తిశాస్త్ర సంబంధం ఉన్న ఇతర సాహిత్యాలలో బాగా ప్రావీణ్యం సంపాదించాడు. వెంటనే తండ్రి గోవిందగిరి చనిపోయాడు.